Bispo de ilha de Santiago, Dom Arlindo Furtado fla ma na mundu interu nos terra deve ser país ki mas ta faze festival. É fla ma kela é txeu barudju e ma jovens ten ki toma atenson na kela.
Dom Arlindo pidi pa ka fazedu mas festival, principalmente kes ki ta fazedu durante festividades religioso na dia de santos
Ontonti terça fera de tarde, fazedu missa na local ki sta destruidu, undi ki era antigo Sé Catedral de Cidade Velha. Missa ki dadu, é pa santo São Tiago Menor, e na papia, Dom Arlindo mostra si grande desejo de odja quantidade de festival ki dja existe na nos terra ta bira mas poku. Inda é pidi pa ka kriadu otrus festival novu, e principalmente pa ka fazedu festival ora ki é dia de algum santo, é fla “Cada kusa na si lugar”.
Missa ki Dom Arlindo da ontonti foi um primeru passo pa komesadu na da devido valor na santo padroeiro São Tiago Menor, bispo pidi ”por amor de Deus, ka nhos aproveta pa faze tambe um festival pamodi kel celebrason religioso li”.
Pa além de txoma atenson sobre festivals, Dom Arlindo lembra povo de Cidade Velha, ma es deve mante e cuida de ses valores material sima kel kau undi ki es staba na da missa, na Sé Catedral. E ma tambe povu deve mante valores criston, pamodi keli ta faze parte de raíz de nason caboverdiano.
Bispo de Santiago inda fala sobre ki kaminhus ki ta leba nos sociedade pa um futuru midjor e é papia sobre individualismo ki sta presente na sociedade.
TN
kea_Latn kea_Latn kea_Latn kea_Latn kea_Latn kea_Latn taq_Latn